CELEX: 32014R1216
Language: bg
Date: 2014-11-11 00:00:00
Title: Регламент за изпълнение (ЕС) № 1216/2014 на Комисията от 11 ноември 2014 година относно класирането на някои стоки в Комбинираната номенклатура

14.11.2014   
            
            
               BG
            
            
               Официален вестник на Европейския съюз
            
            
               L 329/14
            
         РЕГЛАМЕНТ ЗА ИЗПЪЛНЕНИЕ (ЕС) № 1216/2014 НА КОМИСИЯТА
   от 11 ноември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 ноември 2014 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електронен апарат с размери приблизително 10 × 4 × 1 cm, съдържащ, наред с другото, следните компоненти:
                  
                              —
                           
                           
                              процесор,
                           
                        
                              —
                           
                           
                              системна памет от 1 GB,
                           
                        
                              —
                           
                           
                              вътрешна памет от 4 GB,
                           
                        
                              —
                           
                           
                              вграден модул за безжична връзка с интернет.
                           
                        Той е оборудван със следните интерфейси:
                  
                              —
                           
                           
                              HDMI,
                           
                        
                              —
                           
                           
                              USB,
                           
                        
                              —
                           
                           
                              micro USB,
                           
                        
                              —
                           
                           
                              micro SDHC.
                           
                        Апаратът няма вграден избирач (тунер) на видеоканали.
                  Когато е свързан с телевизионен приемник или монитор, апаратът предоставя на потребителя достъп до интернет, например за обмен на електронни съобщения, гледане на видеоматериали, участие в игри или изтегляне на софтуерни приложения. Той може също да възпроизвежда мултимедийни файлове, например видео, фотографии и музика от карти с памет или USB памет.
               
               
                  8528 71 91
               
               
                  Класирането се определя от общо правило 1, общо правило 3, буква в) и общо правило 6 за тълкуване на Комбинираната номенклатура, допълнителна забележка 3 към глава 85, както и от текста на кодове по КН 8528, 8528 71 и 8528 71 91.
                  По смисъла на забележка 3 към раздел XVI апаратът е предназначен да изпълнява две или повече алтернативни функции (автоматична обработка на информация от позиция 8471, телекомуникация от позиция 8517, възпроизвеждане на образ от позиция 8521 и приемане на телевизия от позиция 8528). Не е възможно да се определи основната функция на апарата, тъй като всяка функция е еднакво важна за неговото използване. Следователно апаратът трябва да се класира в позицията, която е последна по реда на номериране сред равностойните позиции, които могат да бъдат взети предвид. Следователно се изключва класиране в позиции 8471, 8517 или 8521.
                  Тъй като апаратът не съдържа видеотунер и позволява интерактивен обмен на информация, той следва да се класира в код по КН 8528 71 91 като микропроцесорен апарат, съдържащ модем за достъп до интернет и разполагащ с функция за интерактивен обмен на информация, с възможност за приемане на телевизионни сигнали (т.нар. „set-top приставки с комуникационна функция“, включително такива, които включват средство за записване или възпроизводство, при условие че запазват основния си характер на приемник (set-top приставка), който изпълнява комуникационна функция).